|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt  O D L U K E  o promjeni naziva Sinagoge u Koprivnici | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti | |
| Cilj i glavne teme savjetovanja | Predsjedništvo Udruge antifašističkih boraca i antifašista Grada Koprivnice dalo je inicijativu Gradonačelniku Grada Koprivnice da koprivnička Sinagoga dobije naziv po Dr. Krešimiru Švarcu.  Grad Koprivnica u procesu je obnove i revitalizacije Sinagoge u Svilarskoj ulici, Koprivnica. Jedan od zadataka je i imenovanje Sinagoge. Inspiracija za imenovanje Sinagoge nalazi se u bogatom životu prim.dr. Krešimira Švarca, kao cijenjeni koprivnički liječnik, prvi specijalist ginekologije u koprivničkom kraju, osnivač Službe za zaštitu žena, trudnica i majki, dobitnik Republičke nagrade za zdravstvo „Marija Šlezinger“, nekoliko mandata obavljao je posao ravnatelja Medicinskog centra Koprivnica te realizirao izgradnju nove bolnice, dobitnik je Nagrade za životno djelo Grada Koprivnice 2001. godine i proglašen je počasnim građaninom Grada Koprivnice 2016. godine. Kao čovjek, intelektualac i liječnik zadužio je sve buduće generacije rođene u gradu Koprivnici. Također, Sinagoga je simbol i uporišna točka, izvorište i sidrište života židovske zajednice u Koprivnici te asocira na uspjeh malobrojne etničke zajednice. Postoji potreba da se Sinagogu oživi raznim kulturnim događanjima koje će biti dostupne svim generacijama, a nazivom potaknuti sve generacije da se dobrotom, suradnjom i ulaganjem u zajednicu može uspjeti.  Grad Koprivnica uputio je Sanji Švarc Janjanin, kćerki prim.dr. Krešimira Švarca, upit o davanju suglasnosti o imenovanju Sinagoge u naziv „Kulturni centar „prim.dr. Krešimir Švarc“, na što je Sanja Švarc Janjanin dala suglasnost.  U skladu sa svim navedenim predlaže se Gradskom vijeću Grada Koprivnice donošenje Odluke o promjeni naziva Sinagoge u Koprivnici. | |
| Mjesec stvaranja dokumenta | Travanj 2018. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je 5 dana te je bilo otvoreno od 12.04. do 18.04. 2018. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  18.travnja 2018. |